OpenLLM-France/wikimedia huggingface dataset:
# Torreforta

Torreforta és un raval del municipi de Tarragona, situat a uns 2 km de la ciutat. L'any 2022 tenia 22.166 habitants.
Torreforta inclou cinc nuclis urbans: Torreforta (8.814 habitants), que és el nucli principal i històric del raval; Campclar (9.065 habitants), urbanització situada a ponent del nucli principal; La Granja (3.363 habitants), urbanització annexa al nucli principal, la zona de l'Eixample (426 habitants) i Verge del Pilar (498 habitants).

## Emplaçament geogràfic

Torreforta està situada entre les carreteres de València (N-340a) al sud i de Reus (T-11) al nord.
Els diferents nuclis que formen Torreforta han desenvolupat un fort sentiment d'identitat, de manera que sovint s'identifiquen com a entitats diferents. Això és més evident en el cas de Campclar, que ha esdevingut més gran que el propi nucli de Torreforta.
Torreforta és travessada pel riu Riuclar, que dona nom al nucli de Riu Clar, al polígon de la Campsa.

## Història

Torreforta té l'origen en un antic mas fortificat del segle xvi conegut com la Torre Forta, que encara es conserva. Durant la dècada de 1930 començaren les primeres construccions als antics terrenys del mas.
Torreforta va ser el primer nucli que es va construir fora de la ciutat de Tarragona. Les primeres edificacions rellevants són de 1946, però fins al 1953 no s'inaugurà el primer grup d'habitatges socials d'una certa entitat (75 cases d'una planta). Aquell mateix any es va començar a construir l'església de Sant Josep Obrer.

## Referències

* ↑ «Consulta per ens». Arxivat de l'original el 2020-10-23. [Consulta: 24 març 2020].
* 1 2 «Cerca de població. Institut d'Estadística de Catalunya.».
* ↑ «Idescat. Codis territorials i d'entitats. Municipis. 431482 Tarragona». [Consulta: 24 març 2020].
* ↑ «Cerca de població. Institut d'Estadística de Catalunya.».
* ↑ «Cerca de població. Institut d'Estadística de Catalunya.».
* ↑ «Cerca de població. Institut d'Estadística de Catalunya.».
* ↑ «Cerca de població. Institut d'Estadística de Catalunya.».
* ↑ «Mas de la Torre Forta - Tarragona - Barris de Ponent - Pobles de Catalunya». [Consulta: 24 març 2020].

## Enllaços externs

* Torreforta a la Tarracowiki Arxivat 2010-09-27 a Wayback Machine..
# Can Cabanyes (Argentona)

Can Cabanyes és un casal fortificat del gòtic-renaixement d'Argentona (Maresme) declarat bé cultural d'interès nacional.

## Descripció

És un casal fortificat, situat al nord del terme municipal. L'edifici actual es correspon a una casa forta del segle xvi, de planta rectangular amb torrellons a la part superior dels quatre angles de tancament, els quals presenten una coberta de rajola vidrada verda i blanca. Té nombroses obertures de mides diverses, totes amb llinda, a les quatre façanes. La porta d'accés principal és d'arc de mig punt adovellat. Per sobre d'aquest s'obren tres balcons amb llindes motllurades i baixos relleus. En aquesta façana destaca també un escut.

## Referències

* ↑ «Can Cabanyes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].

## Enllaços externs

* Fitxa diba/9000210 del catàleg de l'Ajuntament
* «Can Cabanyes». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Aptychotrema bougainvillii

Aptychotrema bougainvillii és un peix de la família dels rinobàtids i de l'ordre dels rajiformes que es troba a les costes d'Austràlia. Pot arribar als 100 cm de llargària total.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Álvaro Campos Estellés

Álvaro Campos Estellés (Mislata, 1 d'abril de 1987) és un exfutbolista professional valencià que jugava com a porter. Es va retirar al CE Castelló.

## Carrera de club

Campos es va formar al planter del Llevant UE i va debutar com a sènior amb l'equip B el 15 de gener de 2006 com a titular en un empat 0–0 a casa a Segona Divisió B contra el CE Sabadell FC. El 30 de juliol de 2008, després de cessions al SC Requena i a l'Ontinyent CF, va acabar el contracte amb els granotes i va fitxar pel Reial Múrcia; tot i que només hi va jugar amb l'equip B.
Campos va deixar Múrcia el 2010, i posteriorment va jugar pel Cadis CF, Albacete Balompié i CD Guadalajara de tercera divisió. El 19 de setembre de 2014, signà contracte amb el CE Castelló de Tercera Divisió,
El 30 de juliol de 2016, Campos va fitxar pel Lleida Esportiu de tercera divisió. El 17 d'agost de l'any següent, va retornar al seu exequip, Ontinyent, de la mateixa categoria.
El 2 de juliol de 2018, Campos va retornar a Castelló amb una cessió per dos anys, aquest cop amb l'equip a Segona B. Aproximadament un any més tard, va renovar contracte fins al 2022, i va contribuir amb 30 partits durant la temporada 2019–20 en la qual l'equip ascendí a Segona Divisió després d'una absència de deu anys.
Campos va debutar com a professional el 12 de setembre de 2020 a 33 anys, com a titular en una victòria per 2–1 a fora contra la SD Ponferradina tot i que fou substituït per Óscar Whalley per lesió.

## Referències

* ↑ «Álvaro Campos rescinde contrato con el Levante UD» (en castellà). Levante UD, 30-07-2008. [Consulta: 5 setembre 2020].
* ↑ «Álvaro Campos: "Quiero jugar, no vengo a especular"» (en castellà). Diário de Cádiz, 20-07-2010. [Consulta: 5 setembre 2020].
* ↑ «Álvaro Campos el décimo en llegar» (en castellà). Queso Mecánico, 14-07-2011. [Consulta: 5 setembre 2020].
* ↑ «Álvaro Campos, nuevo portero del C.D.Guadalajara» (en castellà). CD Guadalajara, 18-08-2013. [Consulta: 5 setembre 2020].
* ↑ «El CE Castelló se hace con los servicios del portero Álvaro Campos» (en castellà). Cadena COPE, 19-09-2014. [Consulta: 6 setembre 2020].
* ↑ «El Lleida Esportiu té nou porter». Naciò Lleida, 30-07-2016. [Consulta: 6 setembre 2020].
* ↑ «El portero Álvaro Campos vuelve al Ontinyent una década después» (en castellà). Mundo Deportivo, 17-08-2017. [Consulta: 6 setembre 2020].
* ↑ «El Castellón refuerza su portería con Álvaro Campos» (en castellà). El Periódico Mediterráneo, 02-07-2018. [Consulta: 6 setembre 2020].
* ↑ «Álvaro Campos será el portero del CE Castelló… ¡hasta el Centenario!» (en castellà). CE Castelló, 08-07-2019. [Consulta: 6 setembre 2020].
* ↑ «La victoria del debutante Castellón llega en la última jugada y de rebote» (en castellà). Marca, 12-09-2020. [Consulta: 12 setembre 2020].

## Enllaços externs

* Álvaro Campos Estellés a BDFutbol
* Álvaro Campos Estellés, Fitxa a Soccerway
# Canon RF 400mm f/2.8L IS USM

El Canon RF 400mm f/2.8L IS USM és un teleobjectiu fix de la sèrie L amb muntura Canon RF.
Aquest, va ser anunciat per Canon el 14 d'abril de 2021, amb un preu de venda suggerit d'uns 14.000€.
Aquest objectiu s'utilitza sobretot per fotografia de fauna i esport.

## Característiques

Les seves característiques més destacades són:
* Distància focal: 400mm
* Obertura: f/2.8 - 32
* Motor d'enfocament: USM (Motor d'enfocament ultrasònic, ràpid i silenciós)
* Estabilitzador d'imatge de 5,5 passes
* Distància mínima d'enfocament: 250cm
* Porta filtres intern de 52mm
* A f/2.8 l'objectiu ombreja les cantonades gairebé 2 passes de llum, però a partir de f/5.6 aquest efecte ja és inferior a 0,4 passes.
* La qualitat òptica pràcticament no varia de f/2.8 a f/11, encara que la millor qualitat la dona entre f/5.6 i f/8.

## Construcció

* Inclou un adaptador a rosca de trípode per així estabilitzar la imatge des del centre de l'equip
* Consta d'un botó el qual configura el rang d'enfocament: de 2,5m a infinit, de 2,5m a 7m i de 7m a infinit.
* Consta d'un botó el qual configura el tipus d'estabilitzador que es vol utilitzar: El primer mode corregeix les vibracions en totes direccions, el segon les corregeix només en el pla de la panoràmica que s'estigui realitzant, el tercer mode actua igual que el segon però només durant l'exposició.
* La muntura és de metall i el canó d'un aliatge de magnesi reforçat amb carboni
* El diafragma consta de 9 fulles, i les 17 lents de l'objectiu estan distribuïdes en 13 grups.
* Consta de dos lents de fluorita (per resistir la brutícia i taques), una d'ultra baixa dispersió, un revestiment super spectra i un revestiment d'esfera d'aire (ajuden a reduir els efectes fantasma).

## Accessoris compatibles

* Tapa E-180E
* Parasol ET-155
* Parasol ET-155B (petit)
* Porta filtres de gelatina drop-in Canon 52
* Filtres drop-in de 52mm
* Tapa posterior RF
* Funda LS400
* Multiplicador RF 1.4x
* Multiplicador RF 2x

## Referències

* 1 2 3 «Canon RF 400mm F2.8L IS USM Specs» (en anglès). Dpreview.
* ↑ «Canon RF 100 mm f2.8 Macro, 400 mm f2.8 y 600 mm f4, nuevos teleobjetivos para sus cámaras sin espejo» (en castellà). Photolari.
* 1 2 «Canon RF 400mm F2.8 L IS USM Lens Review» (en anglès). The digital picture.
* 1 2 «Review: CANON RF 400MM F2.8L IS USM – BRIGHT SUPER-TELEPHOTO» (en anglès). Focus review.
* 1 2 «Canon RF 400mm F2.8 L IS USM. Canon RF 600mm F4L IS USM. Instructions» (en anglès). Canon instructions.
* ↑ «Canon EF 400mm f/2.8L IS III USM vs Canon RF 400mm f/2.8L IS USM» (en castellà). Versus.
* ↑ «Canon RF 400mm f/2.8L IS USM» (en anglès). Imaging resource.
* ↑ «Objetivo Canon RF 400mm F2.8L IS USM» (en castellà). Canon store.
# Squire Yarrow

Squire Yarrow (Hackney, 28 de juliol de 1905 - 11 d'abril de 1984) fou un atleta anglès, especialista en curses de fons, guanyador d'una medalla al Campionat d'Europa d'atletisme.
Va disputar el Campionat d'Europa d'atletisme de 1938 i 1946. El 1938 va guanyar la medalla de plata en la marató, rere Väinö Muinonen, mentre el 1946 fou setè. Guanyà el campionat finlandès de marató de 1937 i 1940.
Va ser campió britànic de marató de l'AAA el 1946 i subcampió d'aquesta competició el 1939.
Un cop retirat exercí diversos càrrecs directius en l'Amateur Athletic Association. El 1978 en fou president.

## Millors marques

* marató. 2h 37' 50" (1939)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 30 abril 2020].
* 1 2 «Track and Field Statistics». [Consulta: 30 abril 2020].
* ↑ «Vaino Muinonen». [Consulta: 30 abril 2020].
* ↑ «British Athletics Championships 1945-1959». [Consulta: 30 abril 2020].
* ↑ «NUTS - AAA and National Championships Medallists - Marathon». [Consulta: 30 abril 2020].
* ↑ Sheridan, Michael, 1944-. Who's who of British international athletes (men and women) 1945-1960. Congresbury: M. Sheridan, 2010, p. 126-127. ISBN 978-0-9536597-5-3.
# Gai Atili Serrà (cònsol)

Gai Atili Serrà (llatí: Gaius Atilius Serranus) va ser un magistrat romà. Formava part de la gens Atília i era de la família dels Serrà.
Va ser elegit cònsol de Roma l'any 106 aC juntament amb Quint Servili Cepió. Ciceró el defineix com stultissimus homo, però així i tot va ser escollit cònsol amb preferència sobre Quint Catul. va ser un dels senadors que va agafar les armes contra Apuleu Saturní l'any 100 aC.

## Referències

* ↑ Ciceró. Pro Rabirio perduellionis reo 7
# Polina

* Per a altres significats, vegeu «Anna Polina».
Polina és un poble a la regió de Banská Bystrica d'Eslovàquia. La primera menció escrita de la vila es remunta al 1325.
# Trial de Sant Llorenç 1991

L'edició de 1991 del Trial de Sant Llorenç fou la 25a d'aquesta prova, organitzada pel Motor Club Terrassa. El trial era la sisena prova del Campionat del Món d'aquell any i tingué lloc el 8 de juny a Viella, Vall d'Aran. Hi participaren vora 60 pilots, els quals hagueren de superar 21 zones repartides al llarg d'un recorregut que calia completar 2 vegades.
Les zones marcades per a aquest trial eren variades, abundant-hi les pedres i l'aigua.

## Classificació

| Posició | Pilot | Motocicleta | Punts |
| 1 | Jordi Tarrés | Beta | 46 |
| 2 | Donato Miglio | Aprilia | 49 |
| 3 | Diego Bosis | Fantic | 52 |
| 4 | Tommi Ahvala | Aprilia | 58 |
| 5 | Philippe Berlatier | Beta | 63 |
| 6 | Thierry Michaud | Aprilia | 63 |
| 7 | Amós Bilbao | Gas Gas | 66 |
| 8 | Thierry Girard | Alpha | 72 |
| 9 | Steve Colley | Beta | 79 |
| 10 | Robert Crawford | Montesa | 79 |

## Referències

* ↑ «Jordi Tarrés, negocio redondo» (PDF) (en castellà). Hemeroteca. El Mundo Deportivo, 10-06-1991. [Consulta: 20 juliol 2014].
* «Trial World Championship 1991 - G.P. Spain - Espagne» (PDF) (en anglès). trialonline.org. Arxivat de l'original el 12 d’agost 2014. [Consulta: 20 juliol 2014].
# Can Garrofí (Avinyó)

Can Garrofí és una masia situada al municipi d'Avinyó, a la comarca del Bages. S'ha ensorrat bona part de l'edifici i tan sols en sobreviuen una volta, parts de les parets, una porta i una tina situada a la façana del darrere.

## Referències

* ↑ «Can Garrofí». Diputació de Barcelona. [Consulta: 25 desembre 2021].
# Arnegi

Arnegi (en francès i oficialment Arnéguy), és una comuna de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes de Lasa i Uharte Garazi al nord, Eiheralarre a l'est i Luzaide al sud (Navarra).

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 225 | 515 | 593 | 696 | 676 | 750 | 920 | 1 032 | 935 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 907 | 941 | 902 | 836 | 823 | 772 | 685 | 704 | 699 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 661 | 668 | 676 | 591 | 616 | 630 | 605 | 568 | 570 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 526 | 444 | 397 | 337 | 314 | 286 | - | - | - |
| 2019 | - | - | - | - | - | - | - | - |
# Çò des de Marianna

Çò des de Marianna és una casa d'Arties al municipi de Naut Aran (Vall d'Aran) inclosa en l'Inventari del Patrimoni Arquitectònic de Catalunya.

## Descripció

Habitatge de posició més aviat alta, constituït per dues "bòrdes" disposades en forma de "L" un cobert amb "comada", davant d'un pati clos que aprofita el mur posterior de Çò des de Nella; els "uarts" queden al darrere de les bordes. S'accedeix a l'havitatge mitjançant un portal de fusta, de dues fulles, que curiosament queda sota "l'horn de pan" de l'esmentada casa veïna.Just a l'entrada, a mà dreta encara s'hi reconeix l'edifici de la casa que més tard es convertí en la prolongació de la borda que hi ha a la vora.
La façana del que havia estat la casa i la de la borda que hi ha a continuació són orientades a migdia; en canvi, la borda principal mira cap a llevant. Ambdós edificis presenten cobertes d'encavallades de fusta i llosat de pissarra, de dos vessants, amb la "capièra" paral·lela a la façana.Enfront de la casa queda una gran "comada" o abeurador cobert amb una teulada d'estructura en fusta i pissarra. En la façana de la casa, vora d'on hi havia estat l'antiga porta d'accés compareix un bloc quadrangular amb la següent inscripció: INA. SI PORTOLA//1801//1817.

## Història

La casa Maria d'Arties surt documentada ja en la primera relació de caps de casa d'aquesta població (1313) Semblantment succeeix amb els Portalà, esmenats d'ençà de l'any 1266, i llinatge principal de Naut Aran. Més concretament, hi ha notícia d'un Ignasi Portalà com estudiant de Tredòs.

## Referències

* 1 2 3 «Çò des de Marianna». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Canon RF 600mm f/11 IS STM

El Canon RF 600mm f/11 IS STM és un teleobjectiu fix amb muntura Canon RF.
Aquest, va ser anunciat per Canon el 9 de juliol de 2020, amb un preu de venda suggerit d'uns 859,99€.
Aquest objectiu s'utilitza sobretot per fotografia de fauna i esport. També és una bona alternativa per la seva major qualitat òptica per a qui recorren al digiscoping (acoblar un telescopi a una càmera) per aconseguir focals extremes.
El 2021, aquest objectiu va guanyar el premi de Technical Image Press Association (TIPA) com a millor teleobjectiu fix.
El 2021, aquest objectiu va guanyar el premi de International Design Awards com a millor disseny d'objectiu intercanviable.

## Característiques

Les seves característiques més destacades són:
* Distància focal: 600mm
* Obertura: f/11
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 5 passes
* Distància mínima d'enfocament: 450cm
* Rosca de 82mm
* Distorsió òptica de tipux coixí molt baixa.
* A f/11 l'objectiu ombreja les cantonades amb gairebé una passa i mitja de llum.
* La qualitat òptica és molt uniforme en tot l'objectiu, des del centre fins a les cantonades.

## Construcció

* La muntura i la resta de parts són totes de plàstic.
* Compten amb un sistema retràctil d'extensió i plegat abans del seu ús.
* No consta de diafragma, ja que és f/11 fixe. Les 10 lents de l'objectiu estan distribuïdes en 7 grups.
* Consta d'una lent difractiva.

## Accessoris compatibles

* Tapa E-82 II
* Parasol ET-88B
* Filtres de 82mm
* Tapa posterior RF
* Estoig LZ1328
* Multiplicador RF 1.4x
* Multiplicador RF 2x

## Objectius similars amb muntura Canon RF

* Canon RF 600mm f/4L IS USM

## Referències

* 1 2 «Canon RF 600mm F11 IS STM Specs» (en anglès). Dpreview.
* ↑ «RF 100-500 mm f/4,5-7,1L, RF 85 mm f/2 Macro y RF 600/ 800 mm f/11 IS STM: nuevo “arsenal” de teleobjetivos para el sistema EOS R» (en castellà). Xataka foto.
* 1 2 «Canon 800 mm f11 y 600 mm f11 IS RF: nuevos teleobjetivos low cost para las EOS R» (en castellà). Photolari.
* ↑ «2021 TIPA Awards announced» (en anglès). Photo review.
* ↑ «Canon designs recognized with internationally renowned iF Design Awards for 27th consecutive year with PowerShot ZOOM telephoto-type camera winning top honors» (en anglès). Canon global.
* 1 2 3 «Canon RF 600mm F11 IS STM Lens Review» (en anglès). The digital picture.
* ↑ «Canon RF 600mm f/11 IS STM DO» (en anglès). Kenrockwell.
* ↑ «RF600mm F11 IS STM» (en anglès). Canon camera musem.
* ↑ «Objetivo Canon RF 600mm F11 IS STM» (en castellà). Canon store.
* ↑ «Canon RF 600mm F4L IS USM Overview» (en anglès). Dpreview.
# Sindicat Lliure de Treballadors d'Alemanya

El Freie Arbeiter-Union Deutschlands, FAUD, (català: Sindicat Lliure de Treballadors d'Alemanya) va ser una entitat anarcosindicalista alemanya formada l'any 1919 com a escissió localista de la central sindical Freie Vereinigung Deutscher Gewerkschaft, FVdG (en català, Associació Lliure de Sindicats d'Alemanya). En 1921 comptava amb 150.000 afiliats als sectors de la construcció, fusta, mineria, indústria tèxtil, etc. En 1933, amb l'arribada de la dictadura fascista d'Adolf Hitler, el sindicat va ser dissolt i il·legalitzat.
L'època més activa va ser de 1919 a 1923. En 1923 el 40% de combatents a la guerra del Ruhr pertanyien al FAUD. A partir de 1933 van combatre el règim de Hitler a la clandestinitat. També alguns dels seus membres van anar a Barcelona en 1936 per a lluitar a la Guerra Civil Espanyola contra els feixistes.
En 1977 a Alemanya es va fundar el Sindicat Lliure de Treballadors, FAU (en alemany, Freie Arbeiter-Union), amb la mateixa filosofia que el FAUD i encara actiu avui en dia.

## Referències

* 1 2 3 Hans Manfred Bock, “Anarchosyndicalism in the German Labour Movement: a Rediscovered Minority Tradition.” In Revolutionary Syndicalism: An International Perspective, translated by Wayne Thorpe, 59–80 (Aldershot, England: Scolar Press, 1990) pp. 59-80; This text gives a general overview of the topic in English. Further reading can be found in German.
# Geminació

La geminació és, en fonètica, la repetició immediata d'un so. El fenomen es dona en algunes llengües perquè existeixen consonants geminades o llargues (com ara en italià o japonès o la ela geminada catalana) i en altres perquè el context afecta determinats sons, com passa en la pronúncia del substantiu poble en determinats dialectes del català. En la transcripció de l'AFI es pot indicar amb un signe ː després del so que s'allarga, sigui vocal o consonant geminada, o duplicant aquesta segona, especialment quan es tracta d'una geminació contextual.

## Referències

* ↑ «geminació», Diccionari normatiu valencià. Acadèmia Valenciana de la Llengua
# Porta del Ferro

La Porta del Ferro (també anomenada: Porta de Cilícia o Portes de Cilícia) (en turc: Külek Boazi o Gülek Boğazı) (Turquia) és la principal porta (pas) de les muntanyes del Taure central i està situada entre els massissos de Bolkar a l'oest, i Aladag a l'est. El pas de la Porta del Ferro uneix l'altiplà d'Anatòlia amb la plana de Cilícia i, allí, l'obertura sud s'obre a uns 44 km de la ciutat de Tars. Aquesta porta és un llarg congost a través del qual passa el riu Gökoluk.

## Una porta històrica

Des de l'antiguitat, centenars d'exèrcits has passat per aquesta famosa porta: l'expedició dels Deu Mil descrita per Xenofont en l'Anàbasi, l'exèrcit d'Alexandre el Gran, el croats catòlics de la Primera Croada… així mateix, l'expedició de Roger de Flor amb la Companyia Catalana d'Orient va romandre a les portes de la Porta de Ferro després de derrotar els turcs en la batalla de Cibistra. També Pau de Tars hi passà en el seu camí cap a la província romana de Galàcia (comunitat en què, posteriorment, escrigué les seves Epístoles Paulines).

## Obres d'enginyeria per a la 1a Guerra Mundial

Quan els enginyers alemanys que construïren el ferrocarril entre la mar de Màrmara i Bagdad van haver de passar per aquesta porta, no varen seguir l'antiga ruta, sinó que es veieren forçats a construir tota una sèrie de viaductes i túnels (trenta-set) que es consideren una de les meravelles de l'enginyeria ferroviària. Alhora, hagueren de construir una línia de via estreta per tal de transportar els treballadors, equipament i material.
La línia de ferrocarril entre la mar de Màrmara i Bagdad no fou oberta fins al 1918, però encara pogué transportar tropes i material de guerra cap al front de Mesopotàmia durant els darrers mesos de la Primera Guerra Mundial.

## Estat actual

Actualment, una gran autopista de sis carrils (E-90) creua la Porta de Ferro. Es projecta que la E-90 enllaci Ankara, la capital de Turquia, amb el corredor mediterrani del sud, que transcorre entre Mersin i Sanliurfa, prop de Tars.

## Enllaços externs

* (anglès) Cilician Gate (Gülek Bogazi) Arxivat 2008-10-26 a Wayback Machine..
* (anglès) Baghdad Railway: The Cilician gates.